I juni 2018 deltok hun i Middelhavslekene 2018 i Tarragona i Spania, der hun kom på sjetteplass i lengdehopp. I juli deltok hun i U23-landskamp mot Spania og Portugal, og kom der på tredjeplass. Hun fikk 13. beste resultat i kvalifiseringsrunden lengdehopp under EM i friidrett 2018, og var ikke blant de 12 som hoppet i finalerunden. Hun vant lengdehopp under italiensk mesterskap i friidrett 2018, for tredje år på rad.